text: үшарал жамбыл облысы талас ауданындағы ауыл, үшарал ауылдық округі орталығы. аудан орталығы қаратау қаласынан солтүстікке қарай 76 км-дей жерде. 1,8 мың адам (2006); 1,0 мың адам (2009). іргесі 1930 жылы асыл тұқымды қаракөл қойын өсіретін “талас” кеңшарының орталығы ретінде қаланған. оның негізінде үшаралда және округке қатысты арал, қайыр ауылдарында 1997 жылдан “үшарал” ақ және бірнеше шаруа қожалықтары құрылды.